ماوه‌یه‌كی زۆر له‌ ژیانم.
وا هه‌ستم ده‌كرد دوو ژیانی جیاواز ژیاوم.
ئه‌و ژیانه‌ی كه‌ هه‌موو كه‌سێك ده‌یبینێت،
دواتر ئه‌و ژیانه‌ی كه‌ ته‌نیا خۆم ده‌یبینم
و له‌و ژیانه‌ی كه‌ هه‌موو خه‌ڵك ده‌یبینێت،
من ئه‌وه‌م كه‌ براده‌رم،
كوڕم، برامه‌،
ئه‌كته‌رێكی كۆمیدی وه‌ستاو و هه‌رزه‌كارێكم
ئه‌مه‌ ئه‌و ژیانه‌یه‌ هه‌موو كه‌سێك ده‌یبینێت.
گه‌ر پرسیارتان له‌ هاوڕێ و خێزانه‌كه‌م بكردایه‌ وه‌سفی من بكه‌ن،
ئه‌مه‌ ئه‌وه‌یه‌ كه‌ پێتانی ده‌ڵێن.
و ئه‌مه‌ به‌شێكی گه‌وره‌یه‌ له‌ من. ئه‌وه‌ منم.
گه‌رداواتان له‌ من كردبایه‌ وه‌سفی خۆم بكه‌م،
ڕه‌نگه‌ هه‌مان ئه‌و شتانه‌م گوتبا.
درۆشم نه‌كردووه‌،
له‌هه‌مان كاتیشدا، ته‌واوی ڕاستییه‌كه‌م نه‌گوتووه‌،
چونكه‌ ڕاستییه‌كه‌ ئه‌وه‌یه‌،
ئه‌مه‌ ته‌نیا ئه‌و ژیانه‌یه‌ كه‌ خه‌ڵكیتر ده‌یبینن.
له‌و ژیانه‌ی خۆم ده‌یبینم، من كێم،
به‌ڕاستی من كێم،
كه‌سێكم ململانێیه‌كی به‌هێز له‌گه‌ڵ خه‌مۆكیی ده‌كه‌م.
له‌ شه‌ش ساڵی ڕابردوو به‌و شێوه‌یه‌ بووم،
تا ئیستاش به‌رده‌وامم.
بۆ كه‌سێك كه‌ هه‌رگیز به‌ خه‌مۆكییدا تێنه‌په‌ڕیوه‌
یاخود نازانێت ئه‌مه‌ مانای چییه‌و
له‌وانه‌یه‌ تووشی سه‌رسوڕمان بن كه‌ گوێیان لێی ده‌بێت،
چونكه‌ خراپ تێگه‌یشتنێكی زۆر بڵاو هه‌یه‌
كه‌ خه‌مۆكیی ته‌نیا ئه‌وه‌یه‌ دڵته‌نگ بیت
كاتێك شتێك له‌ ژیانت خراپ ده‌بێت.
كاتێك له‌گه‌ڵ هاوڕێ كچه‌كه‌ت جیاده‌بییه‌وه‌،
كاتێك كه‌سێكی خۆشه‌ویست له‌ده‌ست ده‌ده‌یت،
كاتێك ئه‌و كاره‌ت ده‌ستناكه‌وێت كه‌ ده‌تویست.
به‌ڵام ئه‌مه‌ دڵته‌نگییه‌، شتێكی ئاساییه‌.
ئه‌مه‌ هه‌ستێكی سروشتی مرۆڤه‌.
خه‌مۆكیی ڕاسته‌قینه‌ بریتی نییه‌ له‌وه‌ی دڵت ته‌نگ بێت
كاتێك شتێكی خراپ له‌ ژیانت ڕووده‌دات.
خه‌مۆكیی ڕاسته‌قینه‌ بریتییه‌ له‌ دڵته‌نگ بوون
كاتێك هه‌موو شتێك له‌ ژیانت باشه‌،
ئه‌وه‌ خه‌مۆكیی ڕاسته‌قینه‌یه‌، ئه‌مه‌ ئه‌وه‌یه‌ من پێوه‌ی ده‌ناڵێنم.
گه‌ر به‌ ته‌واوی ڕاستگۆبم له‌گه‌ڵتان،
ئه‌مه‌ قورسه‌ بۆ من لێره‌ بوه‌ستم و بیڵێم.
قورسه‌ بۆ من باسی بكه‌م،
وادیاره‌ بۆ هه‌موو كه‌سێك قورسه‌ باسی بكات
به‌ڕادده‌یه‌ك هیچ كه‌سێك باسی ناكات.
و هیچ كه‌سێك باسی خه‌مۆكیی ناكات، به‌ڵام پێویسته‌ ئه‌مه‌ بكه‌ین.
چونكه‌ ئێستا كێشه‌یه‌كی گه‌وره‌یه‌.
كێشه‌یه‌كی گه‌وره‌یه‌.
به‌ڵام له‌ تۆڕه‌ كۆمه‌ڵایه‌تییه‌كان نایبینین، وایه‌؟
له‌ فه‌یس بووك و تویته‌ر نایبینین.
له‌ هه‌واڵه‌كان نایبینین، چونكه‌ دڵخۆش نییه‌.
خۆشی و ڕۆشنایی نییه‌.
له‌به‌ر ئه‌وه‌ی نایبینین، سه‌ختییه‌كه‌شی نابینین.
به‌ڵام سه‌ختی و ترسناكییه‌كه‌ی ئه‌مه‌یه‌:
له‌هه‌ر 30 چركه‌یه‌كدا،
له‌ هه‌ر 30 چركه‌یه‌كدا، له‌ شوێنێكدا،
كه‌سێك له‌ جیهان ژیانی خۆی له‌ناوده‌بات
به‌هۆی خه‌مۆكیی،
له‌وانه‌یه‌ دوو بلۆك دووربێت، له‌وانه‌یه‌ دوو وڵات دوربێت،
له‌وانه‌یه‌ دوو كیشوه‌ر دووربێت، به‌ڵام ڕووده‌دات،
هه‌موو ڕۆژێك رووده‌دات،
ئێمه‌ وه‌كو كۆمه‌ڵگه‌، مه‌یلمان هه‌یه‌
لێی وردببینه‌وه‌و بڵێین،"جا چییه‌؟"
جا چییه‌؟لێی ورد ده‌بینه‌وه‌و، و ده‌ڵێین، "ئه‌وه‌ كێشه‌ی خۆته‌.
ئه‌وه‌ كێشه‌ی خۆیانه‌."
ده‌ڵێین ئێمه‌ دڵته‌نگین و پێمان ناخۆشه‌،
به‌ڵام ده‌شڵێین،"جا چییه‌؟"
ڕاستییه‌كه‌ی، دوو ساڵ پێش ئێستا كێشه‌ی من بوو،
چونكه‌ له‌ لێواری جێگای نووستنه‌كه‌م دانیشتم
كه‌ پێشتر ملیۆن جار لێی دانیشتووم
و خۆكوشته‌نی بووم.
خۆكوشته‌نی بووم، گه‌ر له‌ ڕووه‌وه‌ سه‌یری ژیانی منتان بكردبا،
منداڵێكتان نه‌ده‌بینی كه‌ خۆكوشته‌نی بوو.
منداڵێكتان ده‌بینی كه‌ كاپتنی تیمی تۆپی سه‌له‌ بوو،
قوتابی ساڵی دراما و شانۆ بوو،
قوتابی ساڵی وانه‌ی ئینگلیزی بوو،
كه‌سێك كه‌ به‌رده‌وام له‌ لیستی ناوبانگه‌كان بوو
و به‌رده‌وام له‌ هه‌موو ئاهه‌نگێك.
بۆیه‌ ئیوه‌ ده‌ڵێن من خه‌مۆك نه‌بووم، ئێوه‌ ده‌ڵێن
من خۆكوشته‌نی نه‌بووم، به‌ڵام ئێوه‌ هه‌ڵه‌ ده‌بن.
ئێوه‌ هه‌ڵه‌ ده‌بن. بۆیه‌ ئه‌و شه‌وه‌ له‌وێ دانیشتم
له‌ته‌نیشت بوتڵێكی حه‌ب له‌گه‌ڵ قه‌ڵه‌م و په‌ڕێك له‌ناو ده‌ستم
بیرم له‌ كۆتاییهێنان به‌ ژیانم كرده‌وه‌
زۆرم نه‌مابوو ئه‌مه‌ ئه‌نجام بده‌م،
زۆرم نه‌مابوو ئه‌مه‌ ئه‌نجام بده‌م.
و ئه‌نجامم نه‌دا، ئه‌مه‌ وام لێده‌كات له‌ كه‌سه‌ به‌به‌خته‌كان بم،
یه‌كێك له‌و كه‌سانه‌ی كه‌ له‌ قه‌راغه‌كه‌ دێته‌ ده‌ره‌وه‌
و ده‌كه‌وێت، به‌ڵام بازنادات،
یه‌كێك له‌وانه‌ی كه‌ ڕزگاری ده‌بێت.
ڕاستییه‌كه‌ی، من ڕزگارم بوو، ئه‌مه‌ له‌گه‌ڵ چیڕۆكه‌كه‌م جێمده‌هێڵێت،
و چیڕۆكه‌كه‌ی من ئه‌مه‌یه‌:
به‌ چوار وشه‌ی ساده‌، من به‌ ده‌ست خه‌مۆكییه‌وه‌ ده‌ناڵێنم.
من به‌ ده‌ست خه‌مۆكییه‌وه‌ ده‌ناڵێنم،
وابیرده‌كه‌مه‌وه‌، بۆ ماوه‌یه‌كی درێژ،
دوو ژیانی ته‌واو جیاواز ده‌ژیام،
كه‌ تێیدا كه‌سێك هه‌میشه‌ له‌ویتر ده‌ترسا.
ده‌ترسام له‌وه‌ی خه‌ڵك ڕووی ڕاسته‌قینه‌م ببینێت،
-ئه‌و منداڵه‌ كامڵ و به‌ناوبانگه‌ی قوتاب خانه‌ی ئاماده‌یی نه‌بووم كه‌ بیریان
لێده‌كرده‌وه‌، كه‌ له‌ پشت، زه‌رده‌خه‌كانم تێكۆشان هه‌بوو،
له‌ پشت ڕووناكیم، تاریكیی هه‌بوو،
و له‌ پشت كه‌سایه‌تییه‌ گه‌وره‌كه‌م ئازارێكی گه‌وره‌تر خۆی حه‌شاردابوو.
هه‌ندێك كه‌س له‌وانه‌یه‌ بترسن له‌وه‌ی كچه‌كان نه‌گه‌ڕێنه‌وه‌ لایان.
هه‌ندێك كه‌س له‌وانه‌یه‌ له‌ قرشه‌كان بترسن. هه‌ندێكیان له‌ مردن.
به‌ڵام بۆمن، له‌ به‌شێكی گه‌وره‌ی ژیانم، من له‌خۆم ده‌ترسام.
له‌ ڕاستییه‌كه‌م ،له‌ ڕاستگۆییه‌كه‌م، له‌ بێهێزیم ده‌ترسام،
و ئه‌و ترسه‌ وای لێكردم هه‌ستبكه‌م
وه‌كو ئه‌وه‌ی بۆ لێوارێك زۆرم لێكرابێت،
وه‌كو ئه‌وه‌ی بۆ لێوارێك زۆرم لێكرابێت و ته‌نیا ڕێگه‌یه‌كیش هه‌بێت بۆ ده‌ره‌وه‌،
هه‌موو ڕۆژێك بیرم له‌و ڕێگه‌یه‌ ده‌كرده‌وه‌.
بیرم له‌ هه‌موو ڕۆژێك ده‌كرده‌وه‌،
گه‌ر به‌ته‌واوی ڕاستگۆبم، كه‌ لێره‌ وه‌ستاوم
له‌و كاته‌وه‌ بیرم لێكردۆته‌وه‌، چونكه‌ ئه‌وه‌ نه‌خۆشییه‌،
ئه‌وه‌ تێكۆشانه‌، ئه‌و خه‌مۆكییه‌،
و خه‌مۆكیی دڕكه‌ مێكوته‌ نییه‌.
هه‌ركه‌ نه‌ما بۆ هه‌میشه‌ به‌سه‌ریدا سه‌رناكه‌ویت.
شتێكه‌ له‌گه‌ڵی ده‌ژیت، شتێكه‌ له‌ناوی ده‌ژیت.
ئه‌و هاوژووره‌یه‌ كه‌ ناتوانی ده‌ریبكه‌یت. ئه‌و ده‌نگه‌یه‌ كه‌ ناتوانی پشتگوێی بخه‌یت
ئه‌و هه‌ستانه‌یه‌ كه‌ ناتوانیت لێیان ڕابكه‌یت،
ترسناكترین به‌ش ئه‌وه‌یه‌ دوای ماوه‌یه‌ك،
سڕ ده‌بیت بۆی، بۆ تۆ ئاسایی ده‌بێت،
ئه‌وه‌ی كه‌ له‌هه‌مووی زیاتر لێی ده‌ترسیت
ئازارچه‌شتنه‌كه‌ نییه‌ له‌ ناخی تۆ.
به‌ڵكو په‌ڵه‌یه‌ له‌ناخی ئه‌وانیتردا،
شووره‌یییه‌، شپرزه‌بوونه‌،
تێڕوانینی ڕه‌تكردنه‌وه‌یه‌ له‌ ده‌م و چاوی هاوڕێیه‌ك،
ئه‌و چرپانه‌ی ڕاڕه‌وه‌كه‌یه‌ كه‌ تۆ بێهێزیت،
ئه‌و تانانه‌یه‌ كه‌ تۆ شێتیت.
ئه‌وه‌ وات لێده‌كات داوای یارمه‌تی نه‌كه‌یت.
ئه‌وه‌ وات لێده‌كات بیگریت و بیشارییه‌وه‌.
ئه‌مه‌ په‌ڵه‌كه‌یه‌. بۆیه‌ تۆ ده‌یگریت و ده‌یشاریته‌وه‌،
و ده‌یگریت و ده‌یشاریته‌وه‌،
هه‌رچه‌نده‌ ئه‌مه‌ هه‌موو ڕۆژێك له‌سه‌ر جێگا ده‌تهێڵێته‌وه‌
وا له‌ ژیانت ده‌كات هه‌ست به‌ به‌تاڵیی بكه‌یت چه‌نده‌ هه‌وڵی پركردنه‌وه‌ی بده‌یت
تۆ ده‌یشاریته‌وه‌، چونكه‌ په‌ڵه‌كه‌ له‌ كۆمه‌ڵگه‌ی ئێمه‌
له‌باره‌ی خه‌مۆكیی زۆر ڕاسته‌قینه‌یه‌.
زۆر ڕاسته‌قینه‌یه‌، گه‌ر وابیرده‌كه‌نه‌وه‌ كه‌ وانییه‌،ئه‌و پرسیاره‌ له‌ خۆتان بكه‌ن:
ئایا هه‌ڵیده‌بژێریت دۆخی دواترت له‌ فه‌یس بووك دابنێیت
بڵێیت تووشی ناڕه‌حه‌تی ده‌بیت كه‌ له‌ جێگا دێیه‌ ده‌ره‌وه‌
چونكه‌ ئازاری پشتت ده‌ده‌یت
یاخود هه‌موو به‌یانییه‌ك كه‌ له‌ جێگا دێیه‌ ده‌ره‌وه‌ تووشی ناڕه‌حه‌تی ده‌بیت
چونكه‌ تۆ خه‌مۆكیت؟
ئه‌وه‌ په‌ڵه‌كه‌یه‌، چونكه‌ به‌داخه‌وه‌،
له‌ جیهانێك ده‌ژین گه‌ر قۆڵت بشكێت،
هه‌موو كه‌سێك ڕاده‌كات بۆ لات،
به‌ڵام گه‌ر پێیان بڵێیت خه‌مۆكیت، هه‌موویان ڕاده‌كه‌نه‌ لاكه‌یتر.
ئه‌وه‌ په‌ڵه‌كه‌یه‌.
گه‌ر ئه‌ندامێكی جه‌سته‌ له‌كاربكه‌وێت هه‌موومان زۆر زیاتر قبووڵی ده‌كه‌ین
وه‌ك له‌وه‌ی مێشكمان. ئه‌وه‌ نه‌فامییه‌.
ئه‌وه‌ نه‌فامییه‌كی ته‌واوه‌، ئه‌و نه‌فامییه‌ش
جیهانیكی بنیاتناوه‌ كه‌ له‌ خه‌مۆكیی تێناگات،
كه‌ له‌ ته‌ندروستی بیریی تێناگات.
بۆ من ئه‌مه‌ گاڵته‌جارییه‌، چونكه‌ خه‌مۆكیی
یه‌كێك له‌ باشترین كێشه‌ به‌ڵگه‌داره‌كانه‌ له‌ جیهان
له‌گه‌ڵ ئه‌وه‌ش یه‌كێكه‌ له‌وانه‌ی كه‌مترین گفتوگۆی له‌سه‌ره‌.
ئێمه‌ ته‌نیا پاڵی پێوه‌ده‌نێین بۆ لایه‌ك و له‌ لێوارێك دایده‌نێین
وادایده‌نێین له‌وێ نییه‌ و هیوا ده‌خوازین خۆی خۆی چاك بكاته‌وه‌.
ڕاستییه‌كه‌ی، نه‌ خۆی چاك ده‌كاته‌وه‌، نه‌ كردوویه‌تی، نه‌ ده‌شیه‌وێت بیكات،
چونكه‌ ئه‌وه‌ بیركردنه‌وه‌یه‌كی حه‌كیمانه‌یه‌،
و بیركردنه‌وه‌ی حه‌كیمانه‌ پلانی یارییه‌ك نییه‌، به‌ڵكو دواخستنه‌،
ناتوانین شتێكی ئاوا گرنگ دوابخه‌ین.
هه‌نگاوی یه‌كه‌می چاره‌سه‌ركردنی هه‌ر كێشه‌یه‌ك
بریتییه‌ له‌ دانپێدانان به‌وه‌ی كێشه‌یه‌ك هه‌یه‌.
ئێمه‌ ئه‌مه‌مان نه‌كردووه‌، بۆیه‌ ناتوانین پێشبینی
دۆزینه‌وه‌ی وه‌ڵامێك بكه‌ین كه‌ هێشتا له‌ پرسیاره‌كه‌ی ده‌ترسین.
من نازانم چاره‌سه‌ره‌كه‌ چییه‌.
--خۆزگه‌ بمزانیبا،به‌ڵام نازانم به‌ڵام وابیرده‌كه‌مه‌وه‌،
وابیرده‌كه‌مه‌وه‌ پێویسته‌ لێره‌ ده‌ست پێبكات.
پێویسته‌ له‌گه‌ڵ من و له‌گه‌ڵ ئێوه‌ ده‌ست پێبكات،
پێویسته‌ له‌گه‌ڵ ئه‌و كه‌سانه‌ ده‌ست پێبكات كه‌ ئازار ده‌چێژن،
ئه‌وانه‌ی كه‌ له‌ سێبه‌ره‌كان شاردراونه‌ته‌وه‌.
پێویسته‌ قسه‌بكه‌ین و بێده‌نگیی بشكێنین.
پێویسته‌ له‌و شتانه‌ی كه‌ باوه‌رمان پێی هه‌یه‌ بوێربین،
چونكه‌ گه‌ر شتێك هه‌بێت كه‌ گه‌یشتوومه‌ته‌ ئه‌و راستییه‌،
گه‌ر شتێك هه‌بێت كه‌ وه‌كو گه‌وره‌ترین كێشه‌ ده‌یبینم،
دروستكردنی جیهانێك نییه‌
كه‌ تێیدا نه‌فامیی ئه‌وانیتر ڕیشه‌كێش ده‌كه‌ین.
له‌ دروستكردنی جیهانێكه‌ تێیدا قبوڵكردنی یه‌كتر فێرده‌بین،
كه‌ به‌و شێوه‌یه‌ی كه‌ هه‌ین باشین،
چونكه‌ كاتێك ڕاستگۆ ده‌بین،
ده‌بینین هه‌موومان تێده‌كۆشین و هه‌مووشمان ئازارده‌چێژین.
گه‌ربێتو له‌گه‌ڵ ئه‌مه‌ بێت، یان شتێكیتر بێت،
هه‌موومان ده‌زانین گه‌ر ئازارت پێبگات مانای چییه‌.
هه‌موومان ده‌زانین مانای چییه‌ گه‌ر له‌ دڵه‌كانمان ئازار هه‌بێت،
ده‌زانین چاكبوونه‌وه‌ چه‌نده‌ گرنگه‌.
به‌ڵام له‌كاتی ئیستادا، خه‌مۆكیی قووڵترین برینی كۆمه‌ڵگه‌یه‌
ئێمه‌ قایلین پلاسته‌رێكی له‌سه‌ر بده‌ین و وادابنیین له‌وێ نییه‌.
ڕاستییه‌كه‌ی، له‌وێیه‌، له‌وێیه‌، ده‌زانن چی؟ ئاساییه‌.
خه‌مۆكیی ئاساییه‌. گه‌ر پێیدا تێپه‌ڕیت، ده‌زانیت ئاساییه‌.
ئه‌وه‌ش بزانه‌ كه‌ نه‌خۆشیت. بێهێز نیت،
و ئه‌مه‌ پرسێكه‌، نه‌ك ناسنامه‌یه‌ك،
چونكه‌ كاتێك ئه‌و ترس و گاڵته‌جاریی و
بڕیارله‌سه‌ردان و په‌ڵه‌ی ئه‌وانیتر تێده‌په‌ڕێنیت،
ده‌توانیت خه‌مۆكیی ڕاسته‌قینه‌ ببینیت،
ئه‌مه‌ش ته‌نیا به‌شێكه‌ له‌ ژیان،
ته‌نیا به‌شێك له‌ ژیان، و ئه‌وه‌نده‌ی كه‌ ڕقم لێیه‌،
ئه‌وه‌نده‌ی ڕقم له‌ هه‌ندێك جێگه‌كان،
چه‌ند به‌شیكی ژیانم كه‌ خه‌مۆكیی خستوومیه‌ته‌ ناوی،
من به‌زۆربه‌ی ڕێگه‌كان سوپاسگوزاریمه‌.
چونكه‌ به‌ڵێ، منی خستۆته‌ ناو دۆله‌كانه‌وه‌
ته‌نیا بۆ ئه‌وه‌ی پێم نیشان بدات لووتكه‌ هه‌یه‌،
به‌ڵێ منی خستۆته‌ ناو تاریكیی
ته‌نیا بۆ ئه‌وه‌ی به‌بیرم بێنیته‌وه‌ ڕووناكیی هه‌یه‌.
ئازاره‌كه‌م، زیاتر له‌ هه‌موو شتێك بۆ ماوه‌ی 19 ساڵ له‌م هه‌ساره‌یه‌،
به‌رچاوڕوونی پێبه‌خشیوم، و برینه‌كه‌م،
برینه‌كه‌م زۆریلێكردووم هیوام هه‌بێت،
هیوام هه‌بێت بۆئه‌وه‌ی متمانه‌م هه‌بێت، متمانه‌ به‌خۆم،
متمانه‌ به‌وانیتر، متمانه‌ به‌وه‌ی كه‌ ده‌توانرێت باشتر بێت،
كه‌ ده‌توانین بیگۆڕین، كه‌ ده‌توانین ده‌نگمان به‌رزبكه‌ینه‌وه‌
و قسه‌ بكه‌ین و له‌دژی نه‌فامی بجه‌نگین،
له‌دژی كه‌م بورده‌یی بجه‌نگین،
و زیاتر له‌ هه‌موو شتیك،
فێربین خۆمان خۆشبوێت،
فێربین خۆمان قبووڵ بێت به‌و شێوه‌یه‌ی كه‌ هه‌ین،
ئه‌و كه‌سانه‌ی كه‌ هه‌ین، نه‌ك ئه‌و كه‌سانه‌ی جیهان ده‌وێت وابین.
چونكه‌ ئه‌و جیهانه‌ی باوه‌ڕم پێی هه‌یه‌ ئه‌وه‌یه‌
كه‌ له‌باوه‌ش گرتنی ڕووناكیی به‌مانای پشتگوێخستنی تاریكیی نایه‌ت.
ئه‌و جیهانه‌ی باوه‌ڕم پێی هه‌یه‌ ئه‌وه‌یه‌ كه‌ به‌
توانامان بۆ سه‌ركه‌وتن به‌سه‌رته‌نگانه‌ ده‌پێورێین، نه‌ك به‌ دووركه‌وتنه‌وه‌ لێیان
ئه‌و جیهانه‌ی باوه‌ڕم پێی هه‌یه‌كه‌ ده‌توانم سه‌یری چاوی یه‌كێك بكه‌م
و بڵێم،"من به‌ دۆزه‌خدا تێده‌په‌ڕم،"
و ئه‌ویش سه‌یرم بكاته‌وه‌و بڵێت، "منیش" ئه‌وه‌ش ئاساییه‌
ئاساییه‌ چونكه‌ خه‌مۆكیی ئاساییه‌، ئێمه‌ خه‌ڵكین.
ئێمه‌ خه‌ڵكین، و ئێمه‌ تێده‌كۆشین و ئازار ده‌چێژین
خوێنمان لێدێت و ده‌گرین، گه‌ر وا بیربكه‌یته‌وه‌ هێزی ڕاسته‌قینه‌
مانای هه‌رگیز نیشاننه‌دانی بێهێزیی بێت، ئه‌وه‌ من لێره‌م
پێتان بڵێم ئێوه‌ هه‌ڵه‌ن.
ئێوه‌ هه‌ڵه‌ن، چونكه‌ پێچه‌وانه‌كه‌ی ڕاسته‌.
ئێمه‌ خه‌ڵكین، و كێشه‌مان هه‌یه‌.
كامڵ نین، ئه‌مه‌ش ئاساییه‌.
بۆیه‌ پێویسته‌ پشتگوێخستن بوه‌ستێنین،
كه‌م بورده‌یی بوه‌ستێنین، په‌ڵه‌ بوه‌ستێنین،
و بێده‌نگیی بوه‌ستێنین، پێویسته‌ قه‌ده‌غه‌كراوه‌كان نه‌هێڵین،
ئاوڕێك له‌ ڕاستیی بده‌ینه‌وه‌، ده‌ست به‌ گفتوگۆ بكه‌ین،
چونكه‌ ته‌نیا ڕێگه‌ بۆ لێدانی كێشه‌یه‌ك
كه‌ خه‌ڵك ته‌نیا ده‌جه‌نگن
بریتییه‌ له‌ به‌یه‌كه‌وه‌ وه‌ستان له‌گه‌ڵ یه‌كتر به‌ به‌هێزیی ،
له‌ به‌یه‌كه‌وه‌ وه‌ستان له‌گه‌ڵ به‌كتر به‌ به‌هێزیی.
باوه‌ڕم وایه‌ ده‌توانین ئه‌مه‌ بكه‌ین.
باوه‌ڕم وایه‌ ده‌توانین ئه‌وه‌ بكه‌ین. زۆر سوپاس هاوڕێیان.
ئه‌مه‌ خه‌ونێكه‌ بۆته‌ ڕاستی. سوپاس. (چه‌پڵه‌)
سوپاس. (چه‌پڵه‌(